|  |  |
| --- | --- |
|   | Vuokraus ja varausasiat 192 § / 2021 |

LPY-tontin 297-13-29-1 (Sarastuskaari 7) vuokraaminen / Kuopion Pysäköinti Oy

Selostus ja perustelu Savilahden rakentaminen on käynnissä ja alueen ensimmäisen pysäköintilaitoksen rakentaminen on tarkoitus aloittaa lähiaikoina. Tontille 297-13-29-1 rakennetaan pysäköintilaitos 600 autolle.

Tontin 297-13-29-1 pinta-ala on 5156 m2. Tontti on asemakaavassa osoitettu yleisten pysäköintilaitosten korttelialueeksi, jossa on pysäköintilaitoksen lisäksi 7000 k-m2:n rakennusoikeus liike- ja toimistorakennukselle, jota ei vielä toteuteta. Pysäköintilaitos rakennetaan asemakaavasta poiketen, kuitenkin siten, että samalla mahdollistetaan myöhemmin toimisto- ja liikerakennuksen rakentaminen samalle tontille. Vuokrasopimuksessa ja vuokran suuruudessa on huomioitu myöhempi rakentamismahdollisuus.

Päätös Päätän vuokrata LPY-tontin 297-13-29-1 Kuopion Pysäköinti Oy:lle seuraavin ehdoin:

1. Vuokra-aika alkaa 1.10.2021 ja päättyy 30.9.2059.
2. Vuosivuokra on 33 337 euroa sidottuna elinkustannusindeksin pistelukuun 1980 (joulukuu 2020).
3. Hyväksyttyjen piirustusten mukainen pysäköintitalo, autopaikkamäärältään vähintään 600 autopaikkaa, on aloitettava rakentamaan kuuden kuukauden ja rakennettava vähintään vesikattovaiheeseen kahden vuoden kuluessa vuokrakauden alkamisesta.
4. Pysäköintitalo tulee suunnitella ja rakentaa siten, että asemakaavassa osoitettu liike- ja toimistorakennus voidaan myöhemmin rakentaa sen kylkeen kiinni. Vuokralainen sitoutuu myöhemmin osallistumaan sopimusjärjestelyyn, jolla toimistorakennuksen rakentaminen osaltaan mahdollistetaan tontille.
5. Muut ehdot ovat Savilahden rakentamiseen määritellyt ehdot sekä tavanomaiset yritystontin vuokrausehdot.

Toimivallan peruste Kaupunkiympäristön palvelualueen toimintasääntö 12 §.

|  |  |
| --- | --- |
| Pirkko Laaksonen |   |
| kiinteistöasiamies |   |

Asiakirja on allekirjoitettu koneellisesti Kuopion kaupungin asian-
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Pirkko Laaksonen, puh. +358 44 718 5511 |

etunimi.sukunimi(at)kuopio.fi

Liitteet Oikaisuvaatimusohje

Tiedoksianto Päätös on lähetetty tiedoksi postitse 10.9.2021 vuokralaiselle

Tiedoksi Kaupunginhallitus

 Kaupunkirakennelautakunta

Nähtävänäolo Päätös on yleisesti nähtävänä 10.9.2021 Kuopion kaupungin verkkosivuilla www.kuopio.fi/paatoksenteko

**Liite A kuntalain mukainen oikaisuvaatimusohje**

 Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

 Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

 Kaupunkirakennelautakunta

 Postiosoite PL 1097, 70111 KUOPIO

 Käyntiosoite Suokatu 42

 Sähköposti kaupunkiymparisto(at)kuopio.fi

 Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

 Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.